SDL Trados

SDL Trados – tai automatizuoto vertimo (angl. computer-assisted translation) priemonių ir programų paketas, kurį pradėjo leisti Vokietijos bendrovė „Trados GmbH“, o šiuo metu leidžia „SDL International“, vertimo projektų valdymo programinės įrangos gamintoja, turinio valdymo ir kalbinių paslaugų teikėja. Tai vertimo atminties ir terminų valdymo programa.

 Istorija 
„Trados GmbH“ 1984 m. įsteigė Jochenas Hummelis ir Iko Knyphausenas Štutgarte, Vokietijoje kaip kalbinių paslaugų bendrovę..
Bendrovė pradėjo kurti vertimo programinę įrangą devintojo dešimtmečio pabaigoje, o dešimtojo dešimtmečio pradžioje išleido pirmąsias dviejų pagrindinių paketo komponentų versijas, skirtas „Windows“: 1992 m. – MultiTerm ir 1994 m. – Translator’s Workbench. 1997 m. „Microsoft“ nusprendus naudoti „Trados“ savo vidiniams lokalizavimo poreikiams, bendrovė ėmė smarkiai plėstis. Dešimtojo dešimtmečio pabaigoje „Trados“ tapo aiški vertimo atminčių programinės įrangos, kuri skirta asmeniniams kompiuteriams, rinkos lyderė.

2005 m. bendrovę „Trados“ įsigijo SDL.

 Konfigūracija 
2011 m. laisvai samdomų vertėjų (freelance) ir profesionalią „SDL Trados“ versijas sudaro šie komponentai:
SDL Trados Studio Programa skirta tekstiniams failams versti, vertimo atmintims kurti ir valdyti, automatizuotiems projektams kurti ir versti tekstus automatiškai.
SLD MultiTerm Terminų įrankis, kuris veikia kartu su „SDL Trados Studio“. Jį naudojant galima įkelti į vertimą patvirtintus terminus.
SDL Trados 2007 Suite Ankstesnė programinės įrangos versija, įtraukta į paketą kaip naujo produkto dalis, kad vartotojai turėtų prieigą prie ankstesnių komponentų, pvz., Translator’s Workbench, TagEditor ir SDLX.

„Studio“ taip pat turi specialų įrankį grafinėms sąsajoms versti ir programą originaliems tekstams lygiuoti su jų vertimais.
Papildomos funkcijos, kaip antai kitų formatų failų palaikymas, užduočių automatizavimas ir automatinio vertimo programų prijungimas, prieinamos per platformą, vadinamą SDL OpenExchange.

 Palaikomi originalių dokumentų formatai 
„SDL Trados Studio 2011“ palaiko šiuos formatus: TTX, ITD, Trados Word Bilingual, Adobe PDF, Microsoft Word (2003, 2007, 2010), Excel ir PowerPoint, OpenOffice, InDesign, QuarkXPress, PageMaker, Interleaf, Framemaker, HTML, SGML, XML ir SVG.

 Vertimo atminčių ir žodynų naudojimas 
Trados vertimo atminties ™ formatas yra SDLTM.

Kai kuriama nauja (failo tipo) vertimo atmintis, „SDL Trados Studio“ kuria duomenų bazės failą, į kurį įrašomi visi verčiami segmentai. Vertimo atmintyje taip pat saugoma struktūros ir konteksto informacija, siejanti visus skirtingus segmentus (sakinius) ir jų padėtį dokumente. Tai leidžia programai parinkti vertimo atmintyje geriausią atitikmenį.
 Pagrindinis vertimo atminties failas: .sdltm

Ankstesnėse „Trados“ versijose taip pat buvo kuriamas apytikslių atitikmenų paieškos failų neurotinklas. Vertimo atmintis buvo sudaryta iš penkių failų:
 Pagrindinis vertimo atminties failas: .tmw
 Neurotinklo failai: .mdf, *.mtf, *.mwf, *.iix
Kopijuojant vertimo atmintį reikia kopijuoti visus penkis vertimo atminties failus. Kitaip, atidarant nukopijuotą vertimo atmintį, „Translator’s Workbench“ rodo klaidos pranešimą.

„Trados“ gali taip pat veikti su serverio vertimo atmintimis.

Terminų žodynai tvarkomi programoje „MultiTerm“. Žodynai gali būti dvikalbiai arba daugiakalbiai.

 Automatinio vertimo integravimas ir paskesnis redagavimas 
Į „Trados Studio 2011“ darbo eigą įtrauktas automatinis vertimas ir paskesnis redagavimas. Jei yra nustatyti atitinkami parametrai, „Trados“ įdeda vertimo segmento (sakinio) automatinį vertimą, kai vertimo atmintyje nėra jokių atitikmenų. Po to vertėjas gali automatinį vertimą suredaguoti, kad užtikrintų vertimo aiškumą. Šiuo metu „SDL Trados“ palaiko šias automatinio vertimo sistemas: Language Weaver, SDL RbMT ir Google Translate. „Trados“ taip pat gali būti integruota su kitomis automatinio vertimo sistemomis naudojant atvirą API ir papildinių architektūrą.

 Rinkos dalis 
Remiantis 2004 m. Pasaulio banko tyrimo duomenimis „Trados“ užėmė 75 % pasaulinės rinkos, o SDL – papildomus 10 %.

2006 m. ICU vertimo atminčių tyrimo duomenimis „SDL Trados“ naudojo 75 % apklaustųjų vartotojų: 51 % naudojo „Trados“, likę 24 % – „SDL Trados“ (žr. 21 lentelę).

 Dokumentacija ir pagalba 
„SDL Trados“ naudojimo instrukcijas galima atsisiųsti iš bendrovės tinklalapio. Pagrindiniai mokymai vyksta kas mėnesį internetu nemokamų nuotolinių seminarų forma. SDL ir jos partnerių („Įgaliotų mokymo centrų“) patalpose taip pat organizuojami auditoriniai mokymai. Mokymų kalendorių galima rasti adresu www.translationzone.com, skyriuje „Event“. Mokomuosius vaizdo įrašus galima rasti adresu www.youtube.com/sdltrados.

 Kritika 
„SDL Trados“ kritikuojamas dėl nesuderinamumo su ankstesnėmis versijomis, prasto vartotojų palaikymo ir netaisomų žinomų klaidų.

Sukurti keli sprendimai, padedantys tvarkyti įvairių versijų „Trados“ failų formatus, tačiau jie neapsaugoti nuo klaidingo panaudojimo.

 Atstovybė Lietuvoje 
Įgaliotieji „SDL Trados“ pardavėjai ir mokymo centrai Baltijos šalyse – bendrovės „Cattool“ (Vilnius, filialai Kaune, Rygoje ir Taline) ir „Mestako“ (Ryga).

 Šaltiniai 

 Nuorodos 
 Oficialus „SDL Trados“ tinklalapis
 „SDL Trados“ programos Lietuvoje
 Mokomieji straipsniai lietuvių kalba
 SDL Trados Studio parduotuvė 

Kategorija:Programinė įranga